Apstiprināts

Alojas novada domes

Iepirkumu komisijas

2015.gada 21.janvāra sēdē,

Protokols Nr.AND/2015/03-01

Iepirkums publisko iepirkumu likuma 8.2 panta kārtībā

**„Malkas piegāde Alojas novada domes iestādēm”**

**NOLIKUMS**

Identifikācijas Nr. AND/2015/03

Alojā, 2015

**1. Vispārīgā informācija**.

**1.1. Iepirkuma identifikācijas Nr.:** AND/2015/03.

**1.2. Pasūtītājs:**

|  |  |
| --- | --- |
| **Pasūtītāja nosaukums** | Alojas novada dome |
| **Adrese** | Jūras iela 13, Alojas, Alojas novads, LV-4064 |
| **Reģistrācijas Nr.** | 90000060032 |
| **Tālrunis** | 64023925 |
| **Bankas konts** | LV12HABA0551026085817 |
| **E-pasta adrese** | dome@aloja.lv  |
| **Mājas lapa** | [www.aloja.lv](http://www.aloja.lv)  |
| **Kontaktpersona, tālr. Nr., e-pasts** | Dace Reizniece, iepirkumu speciālisteTālr. 26694477, e-pasts: dace.reizniece@aloja.lv  |

**1.3. Iepirkuma procedūra –** iepirkums tiek veikts saskaņā ar Publisko iepirkumu likuma 8.2 pantu.

**1.4. Iepirkuma dokumentu saņemšana.**

**1.4.1.** Ieinteresētās personas ar iepirkuma nolikumu var iepazīties Alojas novada domē (Jūras ielā 13, Alojā, Alojas novadā, LV-4064) darba dienās no plkst. 8:30-12:00 un 12:30-16:00 vai Pasūtītāja mājas lapā internetā [www.aloja.lv](http://www.aloja.lv), sadaļā Iepirkumi.

**1.5. Piedāvājumu iesniegšanas un atvēršanas vieta, datums, laiks un kārtība.**

**1.5.1.** Piedāvājums iepirkumam jāiesniedz līdz 2015.gada 2.februāra plkst.10:00, nogādājot to personīgi (darba dienās no plkst. 8:30-12:00 un 12:30-16:00) vai nosūtot pa pastu uz šādu adresi – Alojas novada dome, Jūras iela 13, Alojas novads, LV-4064.

**1.5.2.** Piedāvājumi, kas piegādāti pēc nolikuma 1.5.1. punktā minētā termiņa, netiek pieņemti, un piedāvājumi, kas saņemti pa pastu pēc nolikuma 1.5.1. punktā minētā termiņa, neatvērti tiek nosūtīti atpakaļ iesniedzējam.

**1.5.3.** Pretendents var iesniegt vienu piedāvājuma variantu.

**1.5.4.** Piedāvājumu atvēršana notiks 2015.gada 2.februārī plkst.10:00 Alojas novada domē, Jūras ielā 13, Alojā, Alojas novadā, LV-4064.

**1.6. Piedāvājuma noformējums.**

**1.6.1.** Piedāvājums jāievieto slēgtā aploksnē vai cita veida slēgtā iepakojumā tā, lai tajā iekļautā informācija nebūtu pieejama līdz piedāvājuma atvēršanas brīdim. Uz aploksnes (iepakojuma) jānorāda:

* Pretendenta nosaukums;
* Pasūtītāja nosaukums un adrese;
* Norāde:

Piedāvājums iepirkumam

„Malkas piegāde Alojas novada domes iestādēm”,

identifikācijas Nr.AND/2015/03.

Neatvērt pirms 2015.gada 2.februāra plkst.10:00.

**1.6.2. Piedāvājumā iesniedzamie dokumenti:**

**1.6.2.1.** Aizpildīts Pieteikums dalībai iepirkuma procedūrā (1.pielikums).

**1.6.2.2.** Aizpildīts finanšu piedāvājums (3.pielikums).

**1.6.3.** Pretendents piedāvājumu iesniedz latviešu valodā datorrakstā, tam jābūt skaidri salasāmam, bez labojumiem un dzēsumiem 1 (vienā) eksemplārā – 1 sējums oriģināls. Pretendents piedāvājumu iesniedz arī CD/DVD datu diskā. Dokumentu formāti: .xls; .xlsx; .doc; .docx; .pdf. Dati nedrīkst būt šifrēti un tiem jābūt lasāmiem.

**1.6.4.** Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

**1.6.5.**  Pretendentam, iesniedzot dokumentu kopijas, pasūtītājs var lūgt uzrādīt dokumentu oriģinālus.

**1.6.6.**  Visiem piedāvājuma dokumentiem ir jābūt cauršūtiem un parakstītiem, lapām jābūt numurētām. Pretendenta piedāvājuma dokumenti jāparaksta Pretendenta pārstāvim ar paraksta

tiesībām vai tā rakstiski pilnvarotai (pilnvara jāpievieno piedāvājumam) personai.

**1.6.7.**  Piedāvājumam jābūt latviešu valodā.

**1.6.8.** Iesniedzot piedāvājumu, pretendents pilnībā atzīst visus Nolikumā ietvertos nosacījumus.

**2. Informācija par iepirkuma priekšmetu.**

**2.1.** **Iepirkuma priekšmets**:Malkas piegāde Alojas novada domes iestādēm.

**2.2.** Iepirkuma priekšmets ir sadalīts sešās daļās:

**2.2.1.** Malkas piegāde Alojas novada domei;

**2.2.2**. Malkas piegāde Alojas kultūras namam;

**2.2.3.** Malkas piegāde Alojas mūzikas un mākslas skolai;

**2.2.4.** Malkas piegāde Ungurpils bibliotēkai;

**2.2.5.** Malkas piegāde Braslavas bibliotēkai.

**2.2.6.** Malkas piegāde Brīvzemnieku pagasta pārvaldei.

**2.3.** Pretendents var iesniegt piedāvājumu par vienu vai vairākām iepirkuma priekšmeta daļām.

**2.4. Piegādes vietas un laiki**: malka tiek piegādāta Alojas novada domes iestādēm Alojas novadā saskaņā ar tehnisko specifikāciju (2.pielikums). Piegādes jāveic divu kalendāro mēnešu laikā no līguma noslēgšanas brīža.

**2.5. Paredzamais līguma darbības laiks:** 2 kalendāro mēnešu laikā no līguma noslēgšanas brīža.

**2.6.** Pasūtītājam ir tiesības pirkt un pasūtīt mazāku malkas apjomu nekā noteikts tehniskajā specifikācijā un finanšu piedāvājumā. Samaksa tiek veikta tikai par pasūtīto un piegādāto malkas apjomu.

**2.7. CPV kods**: 03413000-8.

**3.Finanšu piedāvājums.**

**3.1.** Finanšu piedāvājums jāsagatavo atbilstoši nolikuma 3.pielikumā pievienotajai finanšu piedāvājuma formai un saskaņā ar Tehnisko specifikāciju (2.pielikums), cenu norādot *euro* (EUR), neieskaitot PVN. Finanšu piedāvājums ir jāiesniedz par katru iepirkuma priekšmeta daļu.

**3.2.** Finanšu piedāvājumā norāda viena malkas kubikmetra (m3) cenu, kā arī kopējo cenu, par kādu nolikumā noteiktajā termiņā tiks veikta malkas piegāde atbilstoši tehniskās specifikācijas prasībām.

**3.3.** Piedāvātajā līgumcenā pretendents iekļauj malkas transportēšanas, iekraušanas, izkraušanas un visas citas ar malkas piegādi saistītās izmaksas.

**3.4.** Līgumcena, kuru piedāvā pretendents, ir fiksēta uz visu līguma izpildes laiku, un tā nevar būt objekts nekādiem vēlākiem pārrēķiniem.

**4.** **Piedāvājumu vērtēšana un piedāvājuma izvēles kritēriji.**

**4.1.** Vērtējot piedāvājumus, iepirkumu komisija izvēlas piedāvājumu vai piedāvājumus **ar zemāko** **cenu** **par 1 m3** malkas bez pievienotās vērtības nodokļa katrā iepirkuma priekšmeta daļā.

**4.2.** Pasūtītājs var noslēgt vairākus iepirkuma līgumus, lai nodrošinātu nepieciešamā malkas daudzuma piegādi.

**4.3.** Attiecībā uz pretendentu vai pretendentiem, kuriem būtu piešķiramas līguma slēgšanas tiesības atbilstoši noteiktajām prasībām un kritērijiem pasūtītājs pārbauda PIL 8.2 panta piektās daļas 1. un 2.punktā minēto apstākļu esamību.

**4.4.** Atkarībā no atbilstoši PIL 8.2 panta septītās daļas 1.punkta „b” apakšpunktam (nolikuma 6.2.4.1.punkta „b” apakšpunkts) veiktās pārbaudes rezultātiem pasūtītājs:

**4.4.1.**neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) *euro*;

**4.4.2.**informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 (viens simts piecdesmit) *euro*, un nosaka termiņu – 10 (desmit) darbdienas pēc informācijas izsniegšanas vai nosūtīšanas dienas – konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) *euro*, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

**4.4.3.** Pasūtītājs var pieņemt lēmumu par iepirkuma izbeigšanu, neizvēloties nevienu piedāvājumu, ja konkrētajai iepirkuma procedūrai nav iesniegti piedāvājumi vai ja iesniegtie piedāvājumi neatbilst iepirkuma Nolikumā noteiktajām prasībām vai pretendenti vai to piedāvājumi neatbilst izvirzītajām kvalifikācijas vai atlases prasībām, kā arī citos gadījumos saskaņā ar Publisko iepirkumu likumu.

**5. Iepirkuma līguma slēgšana.**

**5.1.** Pasūtītājs informē visus pretendentus par iepirkumā izraudzīto pretendentu triju darbdienu laikā pēc lēmuma pieņemšanas. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.

**5.2.** Pasūtītājs ar izraudzīto pretendentu vai vairākiem pretendentiem, kuri piedāvāja zemāko cenu par l m3 malkas, noslēdz iepirkuma līgumu, pamatojoties uz pretendenta piedāvājumu un saskaņā ar nolikumam pievienoto iepirkuma līguma projektu (4.pielikums).

**5.3.** Ja iepirkuma uzvarētājs atsakās no līguma noslēgšanas vai atsauc savu piedāvājumu, Iepirkumu komisija var atzīt par uzvarētāju pretendentu, kurš iesniedzis nākamo lētāko piedāvājumu vai pārtraukt iepirkuma procedūru, neizvēloties nevienu piedāvājumu.

**5.4.** Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums. Pasūtītājs pieņem lēmumu izbeigt iepirkumu, ja nav iesniegts neviens piedāvājums, vai, ja piedāvājumi neatbilst nolikuma prasībām.

**6. Iepirkumu komisijas tiesības un pienākumi.**

**6.1.** **Iepirkumu komisijas tiesības:**

1. pārbaudīt nepieciešamo informāciju kompetentā institūcijā, publiski pieejamās datubāzes vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro dokumentus, kas iesniegti komisijai;
2. labot aritmētiskās kļūdas pretendenta finanšu piedāvājumā, informējot par to pretendentu;
3. nepieciešamības gadījumā pieaicināt ekspertu pretendentu atbilstības pārbaudei un vērtēšanai;

**6.1.4.** izvēlēties nākamo piedāvājumu ar zemāko cenu, ja izraudzītais pretendents
atsakās slēgt iepirkuma līgumu ar pasūtītāju.

**6.2.** **Iepirkumu komisijas pienākumi:**

1. nodrošināt iepirkuma norisi un dokumentēšanu;
2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
3. vērtēt pretendentus un to iesniegtos piedāvājumus saskaņa ar Publisko iepirkumu likumu, cietiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu, ja tam ir objektīvs iemesls;

**6.2.4.**pārbaudīt, vai pretendents nav izslēdzams no dalības iepirkumā Publisko iepirkumu likuma (turpmāk – PIL) 8.2 panta piektās daļas 1. vai 2.punktā minēto apstākļu dēļ:

**6.2.4.1.**attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūt informāciju: a) par PIL 8.2 panta piektās daļas 1.punktā minētajiem faktiem – no Uzņēmumu reģistra, b) par PIL 8.2 panta piektās daļas 2.punktā minēto faktu – no Valsts ieņēmumu dienesta un Latvijas pašvaldībām. Pasūtītāja iepirkumu komisija minēto informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta piekrišanu;

**6.2.4.2.**attiecībā uz ārvalstī reģistrētu vai pastāvīgi dzīvojošu pretendentu papildus pieprasīt, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas PIL 8.2 panta piektajā daļā noteiktie gadījumi. Termiņu izziņu iesniegšanai komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkumu komisija to izslēdz no dalības iepirkumā;

**6.2.5.** triju darbdienu laikā pēc lēmuma pieņemšanas informēt visus pretendentus par izraudzīto pretendentu vai pretendentiem. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.

**7.** **Pretendenta tiesības un pienākumi.**

**7.1. Pretendenta tiesības:**

**7.1.1.** pirms piedāvājumu iesniegšanas termiņa beigām grozīt vai atsaukt iesniegto piedāvājumu;

**7.1.2.** saņemt piedāvājuma sagatavošanai nepieciešamo dokumentāciju.

**7.2. Pretendenta pienākumi:**

1. sagatavot piedāvājumu atbilstoši iepirkuma nolikuma prasībām;
2. sniegt patiesu informāciju par savu kvalifikāciju un piedāvājumu;
3. sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

**8. Pielikumi.**

**8.1.** 1.pielikums – pieteikums dalībai iepirkumā uz 1 (vienas) lapas.

**8.2.** 2.pielikums – tehniskā specifikācija uz 1 (vienas)lapas.

**8.3.** 3.pielikums – finanšu piedāvājums uz 1 (vienas) lapas.

**8.4.** 4.pielikums – iepirkuma līguma projekts uz 4 (četrām) lapām.

Iepirkumu komisijas priekšsēdētājs M.Možvillo

1.pielikums

Iepirkuma nolikumam

**„**Malkas piegāde Alojas novada domes iestādēm”

Identifikācijas Nr.AND/2015/03

**PIETEIKUMs DALĪBAI iepirkumā**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums)* iesniedz savu pieteikumu dalībai iepirkumā „Malkas piegāde Alojas novada domes iestādēm” un saskaņā ar iepirkuma nolikuma noteikumiem apliecina, ka:

1. atzīst sev par saistošām un apņemas ievērot iepirkuma nolikuma prasības;
2. tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku;
3. līguma slēgšanas tiesību piešķiršanas gadījumā apņemas veikt piegādi saskaņā ar tā iesniegto piedāvājumu un pilnībā ievērojot Tehniskajā specifikācijā noteiktās prasības;
4. nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegti šajā iepirkumā;
5. visas piedāvājumā sniegtās ziņas ir precīzas un patiesas.

|  |  |
| --- | --- |
| Pretendenta nosaukums |  |
| Reģistrācijas Nr.  |  |
| Juridiskā adrese |  |
| Faktiskā adrese |  |
| Pretendenta e-pasts |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |

2015.gada \_\_\_. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

Z.v.

2.pielikums

Iepirkuma nolikumam

„Malkas piegāde Alojas novada domes iestādēm”

 Identifikācijas Nr.AND/2015/03

**TEHNISKĀ SPECIFIKĀCIJA**

Tehniskās specifikācijas nosaka iepirkumam piegādājamo malkas daudzumu, diametru, garumu, sortimentu un piegādes vietu.

1. Malkas apjomi:

|  |  |  |  |
| --- | --- | --- | --- |
| Iepirkuma priekšmeta daļa | Iestāde | Piegādes adrese | Apjoms m3 |
| 1.daļa | Alojas novada dome | Jūras iela 13, Aloja, Alojas novads, LV-4064 | 35 |
| Limbažu iela 8, Aloja, Alojas novads,LV-4064 | 25 |
| 2.daļa | Alojas kultūras nams | Jūras iela 13, Aloja, Alojas novads, LV-4064 | 100 |
| 3.daļa | Alojas mūzikas un mākslas skola | Jūras iela 39, Aloja, Alojas novads,LV-4064 | 20 |
| 4.daļa | Ungurpils bibliotēka | Kļavas 11, Ungurpils, Alojas pagasts, Alojas novads, LV-4064 | 15 |
| 5.daļa | Braslavas bibliotēka | Imantas 4, Braslava, Alojas novads, LV-4068 | 10 |
| 6.daļa | Brīvzemnieku pagasta pārvalde | Kopienas centrs, Puikules pamatskola, Puikule, Brīvzemnieku pag., Alojas novads, LV-4063 | 200 |
| „Teikas”, Ozolmuiža, Brīvzemnieku pag., Alojas novads, LV – 4063 | 30 |
| „Priedes”, Ozolmuiža, Brīvzemnieku pag., Alojas novads, LV – 4063 | 20 |

2.Malkas specifikācija:

2.1. Malkas krāvuma uzmērījuma pieņemšanas koeficients – 0,60

2.2. Malkas garums – 3 metri +/- 0,3 m

2.3. Malkas diametrs – 8-20 cm.

2.4. Malkai jābūt bez trupes.

2.5. Malkai nav pieļaujami mehāniski piejaukumi (metāla gabali, smiltis, melnzeme u.tml.).

2.6. Malka: dažādu lapu koku malka, pieļaujams ne vairāk kā 15 % skuju koku.

2.7. Malkas piegāde ar piegādātāja transportu, ar piegādātāja iekraušanu un izkraušanu piegādes vietās (izmaksas par piegādi iekļautas cenā).

2.8. Piegādes apjomi iepriekš jāsaskaņo ar pasūtītāju.

2.9. Ja koksnes sortiments, daudzums, kvalitāte neatbilst norādītajai koksnes specifikācijai, pasūtītājam ir tiesības atteikties no koksnes pieņemšanas, nekavējoties par to informējot piegādātāju.

3. Piegādes jāveic saskaņā ar līguma noteikumiem divu kalendāro mēnešu laikā no līguma noslēgšanas dienas.

3.pielikums

Iepirkuma nolikumam

„Malkas piegāde Alojas novada domes iestādēm

Identifikācijas Nr.AND/2015/03

**FINANŠU PIEDĀVĀJUMS**

**Iepirkuma priekšmeta \_\_\_.daļai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (iepirkuma priekšmeta daļas nosaukums)

Pretendents

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(pretendenta nosaukums vai vārds, uzvārds)

1. Pretendents piedāvā pārdot, piegādājot un nokraujot grēdā kurināmo malku pilnā apjomā saskaņā ar tehniskajā specifikācijā izvirzītajām prasībām:

|  |  |  |  |  |  |
| --- | --- | --- | --- | --- | --- |
| **Piegādes vieta** | **Garums,****m** | **Diametrs,****cm** | **Apjoms,****m3** | **Cena par vienu m3 malkas bez PVN, *euro*** | **Summa kopā** |
|  |  |  |  |  |  |
|  |  |  |  |  |  |
|  |  |  |  |  |  |
| **Kopā (bez PVN):** |  |

2. Cenā ir iekļautas visas ar malkas piegādi saistītās izmaksas, t.sk. darbaspēka, transporta, iekraušanas un izkraušanas izmaksas.

3. Apliecinu, ka esam iepazinušies ar iepirkuma procedūras nolikumu un tā pielikumiem, t.sk. tehnisko specifikāciju, un piekrītam visiem noteiktajiem nosacījumiem.

4. Apliecinu, ka piedāvājumā sniegtās ziņas ir patiesas.

Amats, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums

4.pielikums

Iepirkuma nolikumam

„Malkas piegāde Alojas novada domes iestādēm”

Identifikācijas Nr.AND/2015/03

**LĪGUMS Nr.\_\_**

**par malkas piegādi Alojas novada domes iestādēm**

Alojā, 2015.gada \_\_.\_\_\_\_\_\_\_\_\_

**Alojas novada dome**, turpmāk tekstā saukts Pircējs, tās priekšsēdētāja **Valda Bārdas** personā, kurš rīkojas saskaņā ar Alojas novada domes nolikumu, no vienas puses, un \_\_\_\_\_\_\_ (reģ. Nr. \_\_\_\_\_\_\_\_\_\_), turpmāk tekstā saukts Pārdevējs, tās \_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_, no otras puses, abas kopā sauktas Puses, katra atsevišķi Puse,

pamatojoties uz Alojas novada domes pastāvīgās Iepirkumu komisijas 2015.gada \_\_.\_\_\_\_\_\_\_ lēmumu iepirkuma procedūrā „Malkas piegāde Alojas novada domes iestādēm” \_\_\_\_\_. daļā \_\_\_\_\_\_\_\_\_ (iepirkuma identifikācijas Nr.AND/2015/03) un Pārdevēja iesniegto piedāvājumu iepirkumā, noslēdz šādu līgumu (turpmāk tekstā -Līgums):

**1. LĪGUMA PRIEKŠMETS**

1.1. Pārdevējs pārdod un piegādā, bet Pircējs pērk un pieņem \_\_\_\_\_\_\_\_\_\_\_\_\_\_\_\_\_\_\_ *(iestādes nosaukums)* vajadzībām \_\_\_\_\_\_\_ m3 malkas, saskaņā ar specifikāciju un cenu, kas norādīta šajā līgumā un tā pielikumos (turpmāk līguma tekstā – Malka).

1.2. Puses vienojas, ka Līguma darbības ietvaros Pircējs ir tiesīgs pasūtīt un pirkt mazāku Malkas apjomu nekā noteikts Līgumā. Samaksa veicama tikai par reāli pasūtīto un piegādāto Malku.

**2. LĪGUMA DARBĪBAS TERMIŅŠ**

2.1. Līgums stājas spēkā ar tā noslēgšanas brīdiun ir spēkā līdz\_\_\_\_\_\_\_\_\_\_\_\_\_\_**.** *(Piegāde jāveic divu kalendāro mēnešu laikā no līguma noslēgšanas brīža)*

**3. LĪGUMA SUMMA UN SAMAKSAS KĀRTĪBA**

3.1. Malkas vienības cena ir EUR \_\_\_ bez PVN par 1 m3, kas ir noteikta nemainīga uz visu Līguma darbības laiku. Malkas cenā ir iekļautas visas ar tās piegādi saistītās izmaksas, t.sk., iekraušanas, izkraušanas, transportēšanas izmaksas.

3.2. Līguma summa par līgumā noteikto visa Malkas apjoma pārdošanu un piegādi tiek noteikta **EUR \_\_\_\_\_ (\_\_\_\_\_\_\_\_)** bez PVN. Saskaņā ar Pievienotās vērtības nodokļa likumu, Malkas piegādei tiek piemērota „nodokļa apgrieztā maksāšana”.

3.3. Norēķini tiek veikti par katru veikto un piegādāto Malkas apjomu (par kuru Puses vienojušās līguma 4.3. punktā noteiktajā kārtībā) 30 (trīsdesmit) dienu laikā no preču-pavadzīmes rēķina un Malkas saņemšanas dienas, ja piegādātā Malkas kvalitāte, sortiments, specifikācija un cena atbilst Līguma noteikumiem.

3.4. Pircējs visus Līgumā noteiktos maksājumus par piegādāto Malku veic ar pārskaitījumu uz Pārdevēja Līguma rekvizītos norādīto bankas kontu.

3.5. Līgumā noteiktie Pircēja maksājumi tiek uzskatīti par veiktiem brīdī, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

**4. PUŠU TIESĪBAS UN PIENĀKUMI**

4.1. Pircējs apņemas:

4.1.1. ievērot Līguma noteikumus;

4.1.2. Pircēja atbildīgā personas, kura Pircēja vārdā veic Malkas pasūtījumu ir \_\_\_\_\_\_\_\_\_\_\_\_\_\_\_\_\_.

4.1.3. Gadījumā, ja mainās Līguma 4.1.2. punktā minētā Pircēja atbildīgā persona, tad Pircējs par to informē Pārdevēju.

4.2. Pārdevējs apņemas:

4.2.1. veikt Malkas piegādi Līgumā paredzētajā termiņā un apjomos, t.i., piegādāt Malku 5 (piecu) darba dienu laikā no attiecīga Malkas pasūtījuma saņemšanas uz\_\_\_\_\_\_\_\_\_\_\_ *(iestādes nosaukums)*.

4.2.2. gadījumā, ja piegādātā Malka neatbilst Līgumā vai Līguma pielikumos minētajiem noteikumiem vai cenai vai ir neatbilstošā kvalitātē, tad Pārdevējs šādu Malku 2 (divu) darba dienu laikā no neatbilstības konstatēšanas brīža (par to Pircējs sastāda aktu un telefoniski paziņo Pārdevējam) uz sava rēķina samaina pret visiem noteikumiem un nosacījumiem atbilstošu un kvalitatīvu Malku;

4.3. Līguma 4.1.2.punktā noteiktā Pircēja atbildīgā persona un Pārdevēja atbildīgā persona \_\_\_\_\_\_\_\_\_\_\_\_\_\_ atsevišķi mutiski pa telefonu \_\_\_\_\_\_\_\_ vai elektroniski vienojas par katrā konkrētajā pasūtījumā piegādājamo Malkas apjomu.

4.4. Par Malkas saņemšanas apliecinājumu kalpo Pušu vai to atbildīgo personu parakstīta preču pavadzīme- rēķins.

4.5. Pircējs novērtē piegādātās Malkas kvalitāti un atbilstību pirms pavadzīmes - rēķina parakstīšanas. Ja Malkas kvalitāte un daudzums ir neapmierinošs, Pircējam ir tiesības atteikties no attiecīgās Malkas kravas, kā arī izsaukt Pārdevēja pārstāvi kravas novērtēšanai.

**5. PUŠU MANTISKĀ ATBILDĪBA**

5.1. Līgumā noteiktā samaksas termiņa kavējuma gadījumā Pircējs maksā Pārdevējam nokavējuma procentus 0,5% no summas, kuras samaksa tiek kavēta, bet ne vairāk kā 10% no Līguma kopējās summas.

5.2. Ja Pārdevējs kavē Malkas piegādes termiņu, par kuru Puses vienojušās līguma 4.2.1. punkta noteiktajā kārtībā vai arī kavē līguma 4.2.2.punktā noteikto Malkas apmaiņas termiņu, tad Pārdevējs maksā Pircējam nokavējuma procentus 0,5% apmērā par katru kavēto dienu no attiecīgā Malkas pasūtījuma, kura piegāde vai apmaiņa tiek kavēta, kopējās summas, bet ne vairāk kā 10% no Līguma kopējās summas.

5.3. Pircējam, veicot līgumā noteiktos maksājumus par Malku, ir tiesības vienpersoniski no tiem ieturēt nokavējuma procentus, kas Pārdevējam noteikti un aprēķināti saskaņā ar līgumu.

5.4. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un līgumu.

**6. NEPĀRVARAMAS VARAS APSTĀKĻI**

6.1.Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).

6.2.Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.

6.3.Pēc nepārvaramās varas apstākļu izbeigšanās Puses rakstiski vienojas par līguma termiņu pagarināšanu vai arī tā darbības izbeigšanu.

**7. STRĪDU IZŠĶIRŠANAS KĀRTĪBA**

7.1.Strīdus un domstarpības, kas Pusēm var rasties par līgumu un tā izpildi līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

**8. LĪGUMA LAUŠANA**

8.1. Pārdevējam ir tiesības vienpusēji lauzt Līgumu, rakstiski paziņojot par to Pircējam, gadījumos, ja:

8.1.1.Pircējs neveic maksājumus un nokavējuma nauda sasniedz 10% no līguma summas, kas norādīta līguma 3.2.punktā.

8.2.Pircējam ir tiesības vienpusēji lauzt līgumu, rakstiski paziņojot par to Pārdevējam, gadījumos, ja:

8.2.1.Pārdevējs kavē Malkas piegādi vairāk kā 3 (trīs) darba dienas no līgumā noteiktā Malkas piegādes termiņa;

8.2.2. Pārdevējs vairāk kā 3 (trīs) kalendārās dienas kavē līguma 4.2.2.punktā noteikto Malkas apmaiņas termiņu.

8.2.3. Pārdevējs ir piegādājis nekvalitatīvu un/vai Līguma noteikumiem neatbilstošu Malku.

8.2.4. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana, likvidācijas uzsākšana, u.c. iemesli)

8.3. Rakstiski vienojoties, Puses ir tiesīgas lauzt līgumu kāda cita iemesla dēļ.

8.4. Gadījumā, ja līgums tiek izbeigts pirms termiņa tad Pircējam ir pienākums veikt norēķinus par faktiski saņemto Malku līdz līguma laušanas dienai.

8.5. Gadījumā, ja līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam Līguma laušanā, ir jāatlīdzina otrai Pusei tiešie zaudējumi, kas tai rodas saistībā ar Līguma laušanu. Gadījumā, ja Līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma 3.2.punktā noteiktās Līguma summas, saskaņā ar Pircēja sagatavotu rēķinu. Šajā Līguma punktā noteiktais līgumsods nomaksājams 5 (piecu) dienu laikā no šajā Līguma punktā noteiktā rēķina izrakstīšanas dienas.

**9. NOBEIGUMA NOTEIKUMI**

9.1. Parakstītais Līgums pilnībā apstiprina Pušu vienošanos. Nekādas mutiskas vienošanās nav uzskatāmas par Līguma sastāvdaļām. Jebkuras izmaiņas vai papildinājumi Līgumā jāizdara rakstveidā un jāparaksta Pušu pilnvarotiem pārstāvjiem.

9.2. Līguma grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas Līguma slēdzējas puses.

9.3. Parakstot Līgumu, Pārdevējs garantē un uzņemas pilnu atbildību par to, ka Malku, kuras tiks piegādātas Pircējam šī līguma ietvaros, kvalitāte atbilst Latvijas Republikā noteiktajiem standartiem un tehniskajiem noteikumiem un kvalitātei, kā arī Līguma un tā pielikumu nosacījumiem.

9.4. Puses, tām Līgumā noteiktās saistības un to izpildi, nav tiesīgas nodot trešajām personām bez otras Puses rakstiskas piekrišanas, izņemot gadījumu, kas noteikts līguma 9.6.punktā.

9.5. Parakstot Līgumu, Pārdevējs piekrīt šādam nosacījumam - ja Pārdevējam Līguma ietvaros izveidosies parāda saistības pret Pircēju, tad Pircējs būs tiesīgs bez saskaņošanas ar Pārdevēju veikt Pārdevēja datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst Pārdevēja datus).

9.6. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

9.7. Līgums sagatavots un parakstīts 2 (divos) eksemplāros, katrs eksemplārs uz \_ (\_\_\_\_\_) lapām, līgumam ir pielikumi uz \_ (\_\_) lapām, kas ir Līguma neatņemamas sastāvdaļas pa vienam eksemplāram katrai līgumslēdzējai Pusei. Abiem līguma eksemplāriem ir vienāds juridisks spēks.

9.8. Pielikumā: Tehniskā specifikācija un Finanšu piedāvājums uz \_\_\_ (\_\_) lapām.

**10. PUŠU REKVIZĪTI UN PARAKSTI**

**PIRCĒJS PĀRDEVĒJS**

|  |  |
| --- | --- |
| Alojas novada domeReģ. Nr. 90000060032Adrese: Jūras iela 13, Aloja, Alojas novads, LV-4064Banka: A/S „Swedbank”Konts: LV12HABA0551026085817Bankas kods: HABALV22 | Nosaukums:Reģ. Nr.:Adrese:Banka:Konts:Bankas kods: |
| V.Bārda | V. Uzvārds |